
JEGYZŐKÖNYV

Készült a képviselő-testület 2024. május 29-én /15,00-17,30/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula, Sándor Zsombor és Tóth József képviselők (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Dr. Pándi Ottó intézményvezető (dr. Kolozs Gergely Kistérségi Egészségügyi Centrum), Aranyi Ágota igazgató (Vikár Béla Könyvtár), Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde, Gugyella Mariann óvodavezető (Százszorszép Óvoda), Dr. Fekecs Dénes kapitányságvezető (Kunszentmiklósi Rendőrkapitányság)
Jegyzőkönyvvezető: Marticsné Molnár Szilvia

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Kochné Vadászi Borbála alpolgármester és Sándor Zsombor képviselő hitelesítik. Javaslom, hogy a meghívóban szereplő napirendi pontokat tárgyalja meg a testület kettő kiegészítéssel: 8. c) Víziközművek gördülő fejlesztési tervének beruházási igénye, valamint 8.d) Döntés pályázat benyújtásáról
Polgármester úr megkérdezi a képviselő-testület tagjaitól, hogy ki ért egyet a napirendi pontokkal és az elhangzott kiegészítéssel?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

72/2024. (V. 29.) Kt. normatív határozata

Napirend elfogadása











H a t á r o z a t     

1.) Kunszentmiklós Városi Rendőrkapitányság Vezetőjének beszámolója a 
      kistérség és Dunavecse közbiztonságának helyzetéről
   2.)  Jelentés a lejárt határidejű határozatok végrehajtásáról, a tett  

       intézkedésekről, tájékoztató a két ülés közötti jelentősebb eseményekről

3.)   A 2023. évre vonatkozó éves, összefoglaló ellenőrzési jelentés
       elfogadása
                          4.)  Javaslat az önkormányzat 2023. évi zárszámadásának megtárgyalása, - a 

                                 zárszámadási rendelet megalkotása. 
                          5.)  Javaslat az önkormányzat vagyonáról és a vagyongazdálkodás 

                                szabályairól szóló rendelet módosítására

  6.)  Tájékoztató az Oktatási intézményekben történt beiratkozások
         eredményéről
                         7.)   Százszorszép Óvoda óvodavezetői beosztásra pályázat kiírása
                         8.)   Egyéb ügyek


          a) Döntés árajánlatok beérkezéséről a könyvtár pályázathoz
                                      (műszaki ellenőri, közbeszerző kiválasztására)
                                 b)  Százszorszép Óvoda csoportlétszám növelésének engedély kérése
                                 c)  Víziközművek gördülő fejlesztési tervének beruházási igénye

                                 d)  Döntés pályázat benyújtásáról
     A napirendi pontok elfogadása után megkezdődött azok tárgyalása.
1./ Napirend:

      Kunszentmiklós Városi Rendőrkapitányság Vezetőjének beszámolója a

      kistérség és Dunavecse közbiztonságának helyzetéről

      Előterjesztő: Vörös Sándor polgármester
      Előterjesztésért felelős: dr. Fekecs Dénes r. alezredes, kapitányságvezető
Vörös Sándor polgármester úr
Mindenki megkapta a rendőrkapitányság beszámolóját, felkérem 
Dr. Fekecs Dénes r. alezredes, kapitányságvezető (Kunszentmiklósi Rendőrkapitányság)
Tisztelt Képviselő-testület! Az írásos beszámolóhoz adnék szóbeli kiegészítést és egy nagyobb kitekintést a tevékenységünkről. A vezetésirányításról szeretnék annyit mondani, hogy a múlt évben érkeztem a kunszentmiklósi kapitánysághoz és december 1-jai hatállyal kaptam kinevezést. Szerencsésebb helyzetben vagyok, mert olyan évről kell beszámolni, amelyben én is részt vettem. A vezetésirányításban rajtam kívül még olyan változás következett be, hogy a Rujsz Ildikó őrnagyi rendfokozatot szerzett, ő vezeti a bűnügyi osztályt. Kettő helyettese van a nyomozó alosztályvezető és a vizsgálati alosztályvezető. A nyomozó alosztály foglalkozik az ismeretlen elkövetési ügyekkel, a vizsgálati alosztály pedig az ismert elkövetőkkel. A rendészeti osztály vezetésével annyi változás történt, hogy a Bóbis Imre r. százados is rendfokozatot kapott, így ő is kinevezésre került. Szabadszállási rendőrőrsön történt változás az őrsparancsnok Fejér megyében kérte áthelyezését. Az ő pótlásával Kamarás Gábor hadnagy urat bíztuk meg. A vezetésirányítással kapcsolatban annyit szeretnék elmondani, hogy úgy igyekeztünk kialakítani a kollegáink feladatrendszerét, hogy tudjanak adott esetben specializálódni. Igyekszünk úgy elosztani az ügyeket, hogy az előadó, akihez kerül, az ügy a mestere legyen a területnek. Parancsnoki kontrollt fokoztuk az eredményesség érdekében. Az állomány munkavégzésének ellenőrzésére nagyobb figyelmet fordítunk. Hajlamos a munkavégzés elmenni olyan irányba, hogy sablon ügyeknek tekintjük az ügyeket, ezt a szemléletet nem valljuk, igenis minden ügy más. Elemző és értékelő munkára is nagyobb hangsúlyt fektettünk az elmúlt évben. Az ismerté vált bűncselekmények száma a járás tekintetében kismértékben emelkedést mutat. Viszont ami örvendetes, hogy a lopások száma 158-ról 109-re csökkent, ami 31 %-os csökkenést jelent. A garázdaságok száma is 17 %-kal csökkent, illetve a lakásbetörések száma is 32 %-os csökkenést mutat. A közterületen elkövetett kiemelten kezelt bűncselekmények száma 103-ról 57-re csökkent. A felderítés és nyomozás eredményességéről szeretnék beszélni. A felderítés eredményessége azt mutatja meg, hogy az ügyek hány százalékban tudunk rámutatni elkövetőre. Ez a tavalyi évben 62,7 % volt, ami 2022-ben 50,9 %-on volt. A nyomozás eredményessége pedig össz egészében nézi az ügyeket, hány százalékban tudjuk eredményesen befejezni az ügyeket, ami 79,5 %-on van. Ez egészen jó eredménynek tekinthető. A 2022-es évben 68,1 %-on volt. Kiemelt figyelmet igénylő bűncselekmények tekintetében is növekedett a felderítési eredményesség, 48-ról 60 %-ra, illetve 55-ről 67 %-ra tudott emelkedni. A kiemelt figyelmet igénylő bűncselekmények száma is csökkent. A teljes nyomozási időnk 2023. évben 182,4 nap volt, ami az elmúlt öt évre visszamenően a legjobb adat. 2022. évben 237 nap volt a nyomozási időnk. A járásban található települések között Dunavecse a harmadik helyen áll a bűncselekmények számát tekintve. Kunszentmiklós vezeti a sort 171 bűncselekménnyel, követi Szabadszállás 121-el, követi Dunavecse 55 bűncselekménnyel. Őket követi Szalkszentmárton és Tass település. A tavalyi évben volt olyan bűncselekmény – szoborrongálás -, ami a lakosság szempontjából különös érdeklődést kapott, amiben eredményt tudtunk felmutatni. A rendőrség az eljárást befejezte a keletkezett iratokat átküldte az ügyészségre. A tavalyi évben nagyon felütötte a fejét az online csalások száma. Ez a fajta ügy is specializációt igényel, megvannak azok a sablonok, ami alapján ilyen ügyekben eljárunk, de mindig kell benne valami kis újítás. Az online csalások az áldozatok átverésére irányulnak. Az a baj, hogy az emberek, ameddig nem a saját bőrükön tapasztalják, nagyon hiszékenyek. A legtöbben kényelmi szempontból választják az online térben történő vásárlást, azt tudom javasolni, hogy bankkártyás fizetést ne eszközöljenek, hanem utánvéttel vagy banki átutalással vásároljanak. A körözési tevékenységünkről azon apropóból szeretnék beszélni, mert a dunavecsei gyermekotthon esetében elég leterheltek vagyunk. Körözési tevékenységünk 2023. évben 36 db volt, viszont eltűnés miatt körözött személyek 312 db volt. Ebből felnőtt 6 db volt. A gyermek és fiatalkorú eltűnések miatt körözött személy 306 volt. Ez a szám nekünk is nagy teher. 

Vörös Sándor polgármester úr

Kérdésem, hogy a rendőrség nem tehet javaslatot, hogy egy bizonyos gyermek kerüljön át másik intézménybe, mert itt nem jó helyen van?

Dr. Fekecs Dénes r. alezredes, kapitányságvezető (Kunszentmiklósi Rendőrkapitányság)
Minden egyes szökésnél a gyámhivatalnak egy jelzést írunk, az is benne van, hogy vizsgálják meg, hogy az ő elhelyezése jó-e. Arra jutottunk, hogy a felettes szervét fogjuk bombázni ezekkel a jelzésekkel abban az esetben, hogy újabb gyerek tűnik el. Úgy tűnik, a gyermeket a hetedik hónapban áthelyezik másik intézménybe, nem a mi területünkön lesz, ezzel nem oldódik meg a probléma csak máshol jelentkezik. A közterületen lévő jelenlét mértéke azt mutatja meg, hogy hány fő, hány órában teljesít szolgálatot. A lakosságot az érdekli, hogy hány órában tudjuk mi a rendőreinket közterületre vezényelni. 2022. évben ez 20.355 óra volt, 2023. évre ezt 21.490 órára tudtuk növelni. Ami nagyot emelkedett, az a helyszíni bírság száma, 520-ról 1432-re emelkedett. A közigazgatási bírság 760-ról 1062-re emelkedett. Ez elsősorban a biztonsági övet elmulasztókkal szembeni intézkedést jelenti. A bemutatkozáskor elmondtam, hogy a közlekedésbiztonsági helyzeten mindenképpen javítani kell. Azt kértem, hogy akit olyan szabálysértésen érünk, ami a közlekedésbiztonságot negatívan befolyásolja, azokkal szemben hathatós intézkedéseket tegyünk. Pozitív alkoholszondák száma is emelkedett 81-ről 124-re. Ennyivel több ittas vezetőt szúrtak ki a kollegáink. Rendezvénybiztosításokról annyit szeretnék elmondani, hogy kiemelt, a közbiztonságra jelentős hatást gyakorló esemény nem történt. Rendőri intézkedéseink során kényszerítő eszközöket alkalmazhatunk, ezek közül 70 alkalommal alkalmaztak bilincset, gázsprayt egy alkalommal és rendőri botot nem alkalmaztunk. Körzeti megbízotti státuszokról annyit mondanék el, hogy megbízással tudtuk feltölteni, mert az állománynak szolgálati időhöz van kötve, hogy mikor lehet őket kinevezni. Dunavecsén Markó László r. törzsőrmester és Gál Józsefné r. őrmester teljesítenek szolgálatot. Azt gondolom, hogy a beilleszkedésük rendben lezajlott. A lakosságot a sebességmérési tevékenység szokta még érdekelni. Sebességmérésnél az a „befutó szám” mutatja meg, hogy hányan szaladtak bele a sebességmérő készülékbe. 2022. évben 443 befutóval dolgoztunk egész évben, ez a szám 2023. évben 3605-re emelkedett. Ezért ezt a tevékenységünket nagyban fokoztuk. Biztonsági öv ellenőrzésének használata 562-ről 1062-re emelkedett. Gépjárművezetéskor kézben tartott mobiltelefon 2022. évben 24 esetben szankcionáltunk és ez 2023. évben 50-re emelkedett. Elsőbbségi jog meg nem adása – Stop tábla, gyalogátkelőhely – 198-ról 589 emelkedett. Igazgatásrendészeti tevékenységnél az eljárási napok száma 2022. évben 19,51 volt és ezt sikerült 14,63 napra csökkenteni. Együttműködés terén az önkormányzattal a kapcsolatunk korrekt és jó. A Kunszentmiklósi Járásbíróság Elnökével, a Járási Ügyészség Vezető Ügyészével, a Járási Hivatal Vezetőjével, a bíróság, az ügyészség, a járási hivatal munkatársaival a munkakapcsolat a korábbi évek gyakorlatához hasonlóan jó, kölcsönösen segítő jellegű.  A polgárőrség helyi szervezetével munkakapcsolatunk az elmúlt évekhez hasonlóan jó volt. Panaszkezelési tevékenységünkről annyit mondanék, hogy a rendőri intézkedést sokszor szokták kritizálni. Van mikor a parancsnokot vagy a kapitányságvezetőt keresik fel levél vagy telefonhívás formájában, ilyenkor kiszoktuk vizsgálni, hogy a rendőrünk helyesen járt-e el az adott intézkedéssel kapcsolatban. Közel 5000 intézkedés számból 1 panasz érkezett be hozzánk, azt tudtam megállapítani, hogy jogszerűen járt el a kollega. Célkitűzéseink közé tartozik a nyomozási idő lecsökkentése, felderítési idő csökkentése, eredményesség növelése a bűnügyi felderítés területén, online csalások megelőzése, fiatalkorúak és időskorúak áldozattá válásának csökkentése, közlekedési balesetszám csökkentése, közlekedésben részt vevők magatartásának javítása és a rendezvények rendjének a biztosítása. Befejeztem a kiegészítést, és ha van hozzám kérdés, tegyék fel és igyekszem rá válaszolni.
Vörös Sándor polgármester úr

Pár kérdésem lenne a beszámolóval kapcsolatban. A kis ABC-be történt betörés pár héttel ezelőtt, kell-e azzal számolnunk, hogy a jövőben utazó bűnözők lepik el a települést? A másik kérdésem, hogy a kapitányság létszám feltöltöttsége megfelelő-e? A két körzetti megbízott nagyon aktív a településen, az irodájuk KMB munkacsoportnak volt titulálva, ez a megnevezés még helytálló? A településen a padok és egyéb dolgok rongálása még mindig probléma, ezzel a kapcsolatban kérném a segítséget, mert ez visszatérő dolog. 
Sándor Zsombor képviselő úr

Amikor jönnek a gyerekek az iskolába és mennek haza, azokon a csúcspontokon, buszmegálló környéke, ha lenne rendőri jelenlét, kevesebb lenne a probléma. 

Vörös Sándor polgármester úr

A szoborrongálást követően fordultam kéréssel a kamerarendszer bővítésével kapcsolatban, hogy kapjunk szakmai segítséget, amit meg is kaptunk. Helyszíni bejáráson is delegálva volt a rendőrség részéről egy kollega, amit köszönök szépen. A másik felvetésem, hogy birtokvédelmi eljárás tekintetében nem mindig jól tájékoztatják a lakosságot a rendőrök.
Nagy Erzsébet jegyző

Gyakran előfordul, főleg hétfői napokon, hogy azzal jön a lakos, hogy problémája volt hétvégén a szomszéddal – hangos volt a zene, veszekedése volt vele, illetve egyéb konfrontálódása – kint járt a járőr, aki arra biztatta, hogy birtokvédelmi eljárást kezdeményezzen. Ilyen esetekben nem tudunk birtokvédelmi eljárást kezdeményezni, mert ez nem birtokvédelmi ügy, ez egy szomszédjogi peres ügy, ilyenkor nehéz róla meggyőzni az állompolgárt, mivel arra hivatkozik, hogy a rendőrtől kapta az információt. 

Dr. Fekecs Dénes r. alezredes, kapitányságvezető (Kunszentmiklósi Rendőrkapitányság)
Látom a megoldást, ha ilyen esetekben rendőri intézkedés történik, akkor arról fogjuk tájékoztatni az érintettet, hogy mi erről részletes rendőri jelentést készítünk, a parancsnoknak van lehetősége egyeztetni az érintett önkormányzattal, ha nem birtokvédelmi eljárásra tartozik a dolog, akkor nem kap téves eligazítást a bejelentő, el tudunk rendelni csendháborítás miatt szabálysértési eljárást. Elvileg a hiányos jogszabályismeret az oka, ezt úgy tudom orvosolni, hogy jelentés készül. A feltett kérdésekre az alábbi választ adom: a nyomozás még folyamatban van. Létszámmal kapcsolatban, 77 fő volt a múlt évben az állományi létszám. Ekkora létszámnál van természetes fluktuáció, valaki elmegy, valaki jön. A kunszentmiklósi kapitányság esetében sem beszélhetünk kiugró dolgokról, negatív tevékenység nem tapasztalható. Jelenleg toborzásba vagyunk, vannak üres helyeink, de a munkavégzésünk nincs veszélyben. A körzeti megbízotti csoportról annyit mondanék, hogy a két kollega munkavégzése az elmúlt időben azért tevődött át inkább a kapitányságra, mert teljesen új területre érkeztek a kollegák. Meg kell ismerniük az egész járás területét, az, hogy a saját körzetükre koncentrálódjanak, ezt még nem fogjuk tudni megengedni, mert oda kell rájuk figyelni, a parancsnoknak szorosabb irányítás alatt kell őket tartani ebben a kezdeti időszakban. Egy 5-6 éve, a területen dolgozó Kmb-s kollegát már kint hagyják a körzetében és csak időszakosan kell beszámoltatni. Őket azért még szorosabban kell irányítani, minél előbb megismerjék a kapitányság dolgozóit, a feladatrendszereket, a területet.
Tóth József képviselő úr

Nagyon régi probléma a Vasút utcában lévő Megállni Tilos tábla be nem tartása. Az utcában folyamatosan kettő autó is áll, ebben soha nem történt előrelépés. Az utcában buszközlekedés van, nem túl széles az utca és közlekedés szempontjából rossz helyen állnak. Más helyen is kihelyezésre került a Behajtani tilos tábla – a rendőrséggel és a közúttal közös bejáráson – ott sincs betartva. Elég balesetveszélyes, mert nem arra számít a közlekedő, hogy szembe is jönnek. A gát tetején a kerékpárúton rendszeresen közlekednek cross motorral, autóval. Az a baj, hogy annyi kultúra sincs bennünk, - ha már látja, hogy ott sétálnak, gyalogolnak – hogy lelassítsanak. Ez a probléma évek óta fennáll és előrelépés nem történik benne. Felmerült egy új probléma, a fiatalok egy része versenypályának használja az utcákat. 
Aranyi János Gábor képviselő úr

Nekem az agresszív sofőrökkel van problémám, őket akár civil autóval is, de ki kellene szűrni. 

Dr. Fekecs Dénes r. alezredes, kapitányságvezető (Kunszentmiklósi Rendőrkapitányság)
A tavalyi évben volt akció szervezve, amikor civil autó fel volt szerelve belső megkülönböztető jelzéssel. Az autóba sebességmérő készülék volt beszerelve, mi megyünk szabályosan, aki ránk előz fel is veszi a kamera. Ez kimondottan agresszív sofőrök szűrésére van. 
Tóth József képviselő úr

Nagyon sok helyen fel van állítva a trafibox, csak azt a tájékoztatást kaptuk, hogy nagyon drága. Mi indokolja a 3 milliós árat?

Dr. Fekecs Dénes r. alezredes, kapitányságvezető (Kunszentmiklósi Rendőrkapitányság)
Az oka, az elmúlt időszakig egyetlen egy gyártója volt. Megjelent egy másik cég, aki szintén gyárt ilyen eszközt más árban, ki fogok küldeni a településvezetőknek ezzel kapcsolatban anyagot. 

Kovács Péter képviselő úr

Én ki nem álhatom, hogy a rendőrök civil autóból sebességet mérnek. Én ezt aljasnak tartom és törvénytelennek, mert ez visszaélés valamivel. 
Tóth József képviselő úr

Ezt a módszert az agresszív sofőröknek találták ki. 

Dr. Fekecs Dénes r. alezredes, kapitányságvezető (Kunszentmiklósi Rendőrkapitányság)
Megkérdezem Öntől, hogy felháborodjon az a betörő, ha kifigyeljük, mikor megy betörni? Ha betartjuk a szabályokat, teljesen mindegy, hogy a rendőr mér vagy nem mér. 

Tóth József képviselő úr

Szeretném megköszönni, hogy a rendőrség részt vett a Családi napon. 

Vörös Sándor polgármester úr

Megkérdezem a képviselő-testület tagjaitól, hogy van-e még kérdés a napirendhez?
A képviselő-testület tagjai részéről továbbá kérdés nem volt.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a rendőrségi beszámoló elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

73/2024. (V.29.) Kt.h.

Rendőrség beszámolója











H a t á r o z a t

1./ Dunavecse Város Önkormányzata Képviselő-testülete a Kunszentmiklósi Városi Rendőrkapitányság Vezetőjének – „A kistérség és Dunavecse közbiztonságának helyzetéről” szóló beszámolóját elfogadja.

2./ Ezen határozatról értesül:
- Dr. Fekecs Dénes kapitányságvezető (Kunszentmiklósi Rendőrkapitányság)
- Vörös Sándor polgármester Dunavecse

- Nagy Erzsébet jegyző 
2./ Napirend:

     Jelentés a lejárt határidejű határozatok végrehajtásáról, a tett intézkedésekről, 
     tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-Ünnepélyes keretek között átadásra került a Schneider Elektric helyi gyára, a külügyminiszter úr adta át, a cég alelnöke, az országigazgató, valamint a gyárigazgató is részt vett. A rendezvényt megelőzően egyeztetés zajlott, elhangzott, hogy további fejlesztéseket tervez az országba a cég és ez Dunavecsét is érinteni fogja. Elhangzott, hogy Dunavecsét képzési központként is szeretné hasznosítani. Már a képzés megkezdésekor bizonyos szakemberek, mérnökök az ő látókörükbe lennének először, ami azt gondolom, hogy egy pozitív dolog. Megérkezett az iparűzési adóra való bejelentkezése a cégnek, ami ugyancsak pozitív tartalmakat hordoz. 
Tóth József képviselő úr

A bölcsőde és óvoda tekintetében fejlesztésekben is kell gondolkodni, mert aki idejön dolgozni, vagy itt települ le, ne ütközzön problémába. 

Vörös Sándor polgármester úr
-Hétvégén, Apostagon a szennyvíztisztító telepen tűzeset történt. Olyan helyiség égett ki, ahol elektronikai eszközök voltak zömében, így a mechanikus működést nem érintette. Jelentős a kár, több milliós tétel, a biztosító kárszakértője vizsgálja. Ennek ellenére a szolgáltatást nem kell korlátozni. Első becslés alapján 20-40 millió között van a kár. 
-A Bácsvíznél egyeztető tárgyalás volt az önkormányzatokkal közösen. Változott a finanszírozási lehetősége az egyes közművek javításának. Éppen ezért kértem, hogy tegyük bele a gördülő fejlesztési tervet, mert elég sok olyan tevékenység jelent meg, amit eddig saját erőből kiszámláztak. Ezek állami finanszírozásba eshetnek, ezért a tervbe ezeket bele kellene rakni. A korábbi tervbe, amik szerepeltek, várhatóan állami finanszírozásból meg lehet oldani. 

Tóth József képviselő úr
Érdemes lenne füstérzékelős rendszert betelepíteni. 

Vörös Sándor polgármester úr
Lehet, hogy volt, és lehet, hogy az is meghibásodott. Mindenestre javasolni fogom. 
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
3./ Napirend:
     A 2023. évre vonatkozó éves, összefoglaló ellenőrzési jelentés elfogadása
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.
Molnár Gyula képviselő, a P.Ü.V. Bizottság elnöke

A 2023. évben a belső ellenőrzési tevékenységet az önkormányzat által megbízott Rogács Zsolt Viktor látta el. Az általa elvégzett ellenőrzésről, az ellenőrzési jelentésben foglaltakról az alábbiak szerint adnak számot: A 2023. évben egy ellenőrzési feladat került meghatározásra „Az önkormányzat és intézményei pénzkezelésének vizsgálata” tárgyú ellenőrzés volt tervezve.
Az ellenőrzés keretében a pénzkezeléssel kapcsolatos bizonylatok alaki és tartalmi ellenőrzése, készpénzkezelés, vagyonvédelem, pénztárzárlat ellenőrzése, pénztári rovancs, a pénzkezelési szabályzatban foglaltak betartásának vizsgálata, ellenőrzése volt a cél.

Az ellenőrzésről, a jelentésben foglaltakról, a megvalósított intézkedésekről éves összefoglaló jelentést készítettünk. Az összefoglaló jelentés részletesen beszámol a 2023. év terhére tervezett tevékenységről, a jelentés hibát nem állapított meg, javasolta a bakkártya használatát a készpénzforgalom csökkentése érdekében. A fenti ellenőrzéshez kapcsolódóan az ellenőrzési jelentést, az éves összefoglalót, az ellenőrzések nyilvántartása az előterjesztéshez csatolva van. Javaslom a 2023. évre vonatkozó éves összefoglaló ellenőrzési jelentés elfogadását.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a 2023. évre vonatkozó éves, összefoglaló ellenőrzési jelentés elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

74/2024. (V.29.) Kt.h.
A 2023. évre vonatkozó éves, összefoglaló
ellenőrzési jelentés 










H a t á r o z a t
1./ Dunavecse Város Önkormányzat Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 49. § (1) bekezdése és az 56. § (8) bekezdése alapján a 2023. évre vonatkozó éves, összefoglaló ellenőrzési jelentést elfogadja. 

2./ Ezen határozatról értesül:
- Rogács Zsolt Viktor 6300 Kalocsa, Damjanich u. 5.
- Ginál Róbert gazdálkodási csoportvezető

- Vörös Sándor polgármester 

- Nagy Erzsébet jegyző
4./ Napirend:
     Javaslat az önkormányzat 2023. évi zárszámadásának megtárgyalása, - a 

     zárszámadási rendelet megalkotása
     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A bizottság megtárgyalta az önkormányzat 2023. évi zárszámadásáról és a 2023. évi pénzmaradvány jóváhagyásáról szóló rendelet tervezetet és elfogadásra javasolja a képviselő-testület számára.

Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat 2023. évi zárszámadásáról és a 2023. évi pénzmaradvány jóváhagyásáról szóló rendelet tervezet elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 9/2024. (V.30.) rendeletét a 2023. évi zárszámadásról és a 2023. évi pénzmaradvány jóváhagyásáról.

(A rendelet teljes terjedelmében e jkv-höz csatolva van)

5./ Napirend:
     Javaslat az önkormányzat vagyonáról és a vagyongazdálkodás 

     szabályairól szóló rendelet módosítására

     Előterjesztő: Vörös Sándor polgármester

     Előterjesztésért felelős: Nagy Erzsébet jegyző
     Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

Az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet és annak mellékleteiben vannak felsorolva és csoportosítva az önkormányzat tulajdonában lévő vagyonelemek. Az év közben bekövetkezett változásokat, szükséges a rendeletben átvezetni minden évben zárszámadás elfogadásáig és az ingatlan vagyonkataszterrel összevetni. 2023. évben a táblázatban szereplő ingatlanok kerültek értékesítésre, melyek az üzleti vagyon körébe tartoznak és a rendelet 2. melléklete tartalmazza. A vagyonrendelet felülvizsgálata és módosítása a zárszámadás elfogadásához kapcsolódók. A zárszámadási rendeletnek legkésőbb május 31. napjáig kell hatályba lépnie. 
Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat vagyonáról és a vagyongazdálkodás szabályairól szóló rendelet módosításával?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 10/2024. (V. 30.) rendeletét az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet módosításáról.
(A rendelet teljes terjedelmében e jkv-höz csatolva van)

6./ Napirend:
      Tájékoztató az Oktatási intézményekben történt beiratkozások eredményéről
      Előterjesztő: Vörös Sándor polgármester

      Előterjesztésért felelős: oktatási intézmények vezetői
      Tárgyalja: E.K.O.SZ. Bizottság
Vörös Sándor polgármester úr

A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, a P.Ü.V. Bizottság elnöke
A bizottság megtárgyalta az oktatási intézmények tájékoztatóit és elfogadásra javasolta azokat. 
Vörös Sándor polgármester úr

A Százszorszép Óvoda létszámával kapcsolatban szeretném elmondani, ha még több gyermek jelenne meg beíratkozáskor, akkor még egy csoportot kellene kialakítani. Ami azt jelenti, hogy a 7 csoport helyett 8 csoportot kellene üzemeltetni. Ez egy örömteli helyzet, csak azt nem tudjuk, hogy hol lehetne? Kettő lehetőség van, a Honvéd utcai óvodában a tornaszobából csoportszobát alakítanánk ki, vagy a Forgács utcai bölcsőde épületében alakítanánk ki. A gyár átadásán elhangzott, hogy több olyan munkavállalóra számítanak – kutatás fejlesztés területén -  aki bizonyos időt itt tölt a gyárban. 

Tóth József képviselő úr

Az óvoda részéről is kihívást jelenthet, hogy angolul is kellene beszélni az óvónőknek. Úgy gondolom, hogy ekkor cég ideköltözése lakosságszám emelkedést fog előidézni. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Dunavecsei Petőfi Sándor Általános Iskola beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

75/2024. (V.29.) Kt.h.

Tájékoztató az oktatási intézményekben

történt beiratkozásról 

(Dunavecsei Petőfi Sándor Ált.Iskola)









     H a t á r o z a t










1./ Dunavecse Város Önkormányzata Képviselő-testülete úgy határoz, hogy a Dunavecsei Petőfi Sándor Általános Iskola igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Dunavecsei Petőfi Sándor Általános Iskola 

- Vörös Sándor polgármester

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda beiratkozásokról szóló tájékoztatójának elfogadásával, valamint a 7 csoport indításával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
76/2024. (V.29.) Kt.h.

Százszorszép Óvodában indítható

csoportok száma










H a t á r o z a t










1./ Dunavecse Város Önkormányzat Képviselő-testülete a köznevelésről szóló 2011. évi CXC. törvény 83. § (2) bekezdés d) pontja alapján az óvodai csoportok számát a 2024/2025.-ös nevelési évben, 2024. szeptember 1-jével a következők szerint határozza meg:

          Százszorszép Óvoda I.  (Zrínyi utca 6.)      indítható csoportok száma:   3 csoport

          Százszorszép Óvoda II. (Honvéd utca 22.) indítható csoportok száma:   4 csoport

2./ A képviselő-testület felkéri Vörös Sándor polgármestert az intézmény értesítésére és a szükséges intézkedések megtételére.

3./ Ezen határozatról értesül:

- Nagy Erzsébet jegyző

- Vörös Sándor polgármester 

- Gugyella Mariann óvodavezető
- Ginál Róbert gazdálkodási csoportvezető

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Dunavecsei Református Kollégium Általános Iskola és Kollégium beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

77/2024. (V.29.) Kt.h.

Tájékoztató az oktatási intézményekben

történt beiratkozásról 

(Dunavecsei Református Kollégium)









H a t á r o z a t










1./ Dunavecse Város Önkormányzata Képviselő-testülete a Dunavecsei Református Kollégium,- Általános Iskola és Kollégium igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Dunavecsei Református Kollégium 
- Vörös Sándor polgármester

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Duna Menti EGYMI beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

78/2024. (V.29.) Kt.h.

Tájékoztató az oktatási intézményekben

történt beiratkozásról 

(Duna Menti EGYMI)









H a t á r o z a t










1./ Dunavecse Város Önkormányzata Képviselő-testülete a Duna Menti EGYMI (Dunavecse, Fő út 39.) igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Duna Menti EGYMI Dunavecse 

- Vörös Sándor polgármester
7./ Napirend:
      Százszorszép Óvoda óvodavezetői beosztásra pályázat kiírása

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző
      Tárgyalja: E.K.O.SZ. Bizottság
Vörös Sándor polgármester úr

A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, a P.Ü.V. Bizottság elnöke
A Százszorszép Óvoda intézményvezetőjének a magasabb vezetői megbízása 2024. december 31. napján lejár. [image: image1.jpg]


 A bizottság javasolja a pályázati kiírás elfogadását, mely az előterjesztést tartalmazza. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

79/2024. (V.29.) Kt.h.

Pályázati kiírása

(Százszorszép Óvoda igazgató)










H a t á r o z a t
Dunavecse Város Önkormányzat Képviselő-testülete (továbbiakban: Képviselő-testület) megtárgyalta a „Százszorszép Óvoda óvodavezetői beosztásra pályázat kiírása” című előterjesztését és a következő határozatot hozza:

1./ A Képviselő-testület úgy határoz, hogy az előterjesztésben foglaltak szerinti tartalommal pályázatot ír a Százszorszép Óvoda igazgatói (magasabb vezető) beosztás betöltésére. 

2./ A Képviselő-testület felkéri a jegyzőt, hogy gondoskodjon pályázati felhívás helyben szokásos módon, Dunavecse Város honlapján, továbbá a kormányzati személyügyi igazgatási feladatokat ellátó szerv internetes oldalán közzétételéről. 

Határidő: 2024. június 7.

Felelős: Nagy Erzsébet jegyző

Határozatról értesülnek
- Vörös Sándor polgármester

- Nagy Erzsébet jegyző

- irattár
8./ Napirend:
     Egyéb ügyek

a) Döntés árajánlatok beérkezéséről a könyvtár pályázathoz
(műszaki ellenőri, közbeszerző kiválasztása)
           Előterjesztő: Vörös Sándor polgármester

           Előterjesztésért felelős: Ginál Róbert gazdálkodási csoportvezető
           Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A képviselő testület korábbi döntésének megfelelően versenyeztetésre került az önkormányzat TOP_Plusz-1.2.1-21-BK1-2023-00046, az Élhető Dunavecse pályázat keretében a Vikár Béla Könyvtár felújításához, valamint Dunavecse közterület fejlesztéséhez szükséges közbeszerzési szakértői és műszaki ellenőri szolgáltatás, valamint a Magyar Falu Program, MFP/ÖTIFB/2024 kódszámú „Kommunális eszközök beszerzése” pályázat, projekt eszközbeszerzés 1. rész (seprőgép, padka kasza, árokásó) és 2. rész (Husqvarna Zero Turn Z545X fűnyírógép) beszerzése. Az MFP pályázattal kapcsolatos ajánlatok a korábbi döntés értelmében megrendelésre kerülnek.
Az értékelésnél minden esetben az ajánlati ár volt a döntő szempont, így az egyes beszerzések esetében az alábbi ajánlattevők adták a legkedvezőbb árajánlatot:

TOP Plusz közbeszerzési szakértői szolgáltatás:
Bács-Tender Kft., 1.397.000 Ft

TOP Plusz műszaki ellenőri szolgáltatás:
KIBBAU’77 MÉRNÖK Kft., 1.195.000 Ft

Tájékoztatásul az MFP/ÖTIFB/2024 Kommunális eszközök beszerzés 1. rész:
Bátor Agrotrade Kft., 5.255.768 Ft és az MFP/ÖTIFB/2024 Kommunális eszközök beszerzés 2. rész: KoliTeam Kft., 3.291.950 Ft összegben adta a legkedvezőbb ajánlatot. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet, hogy a TOP Plusz pályázat keretében a Vikár Béla Könyvtár felújításához a közbeszerzési szakértői szolgáltatás résznél a Bács-Tender Kft. ajánlatát fogadjuk el 1.397.000 Ft összegben?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

80/2024. (V.29.) Kt.h.

Közbeszerzési szakértői szolgáltatás

(Vikár Béla Könyvtár felújítása)











H a t á r o z a t

1./ Dunavecse Város Önkormányzata Képviselő-testülete úgy határoz, hogy a TOP_Plusz-1.2.1-21-BK1-2023-00046, az Élhető Dunavecse pályázat keretében a Vikár Béla Könyvtár felújításához, valamint Dunavecse közterület fejlesztéséhez szükséges közbeszerzési szakértői szolgáltatás tárgyában beérkezett ajánlatot tevők közül a Bács-Tender Kft. ajánlatát fogadja el bruttó 1.397.000 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- Bács-Tender Kft. 6000 Kecskemét, Kisfaludy u. 8. I/1.

Vörös Sándor polgármester úr

TOP_Plusz-1.2.1-21-BK1-2023-00046, az Élhető Dunavecse pályázat keretében a Vikár Béla Könyvtár felújításához, valamint Dunavecse közterület fejlesztéséhez szükséges műszaki ellenőri szolgáltatás résznél a KIBBAU’77 MÉRNÖK Kft., ajánlatát fogadjuk el 1.195.000 Ft összegben?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

81/2024. (V.29.) Kt.h.
Műszaki ellenőri szolgáltatás
(Vikár Béla Könyvtár felújítása)











H a t á r o z a t

1./ Dunavecse Város Önkormányzata Képviselő-testülete úgy határoz, hogy a TOP_Plusz-1.2.1-21-BK1-2023-00046, az Élhető Dunavecse pályázat keretében a Vikár Béla Könyvtár felújításához, valamint Dunavecse közterület fejlesztéséhez szükséges műszaki ellenőri szolgáltatás tárgyában beérkezett ajánlatot tevők közül a KIBBAU’77 MÉRNÖK Kft., ajánlatát fogadja el bruttó 1.195.000 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- KIBBAU’77 MÉRNÖK Kft. 6200 Kalocsa, Tompa M. u. 11.

Vörös Sándor polgármester úr

Az MFP/ÖTIFB/2024 Kommunális eszközök beszerzés 1. rész:
Bátor Agrotrade Kft., 5.255.768 Ft és az MFP/ÖTIFB/2024 Kommunális eszközök beszerzés 2. rész: KoliTeam Kft., 3.291.950 Ft összegben adta a legkedvezőbb ajánlatot. Megkérdezem a képviselő-testület tagjaitól, hogy ki ért egyet az 1. rész ajánlattevőjének elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

82/2024. (V.29.) Kt.h.
MFP/ÖTIFB/2024. Kommunális
eszközök beszerzés 1. rész










H a t á r o z a t

1./ Dunavecse Város Önkormányzata Képviselő-testülete úgy határoz, hogy az MFP/ÖTIFB/2024 Kommunális eszközök beszerzés 1. rész tárgyában beérkezett ajánlatot tevők közül a Bátor Agrotrade Kft., ajánlatát fogadja el bruttó 5.255.768 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- Bátor Agrotrade Kft.
Vörös Sándor polgármester úr

Megkérdezem a képviselő-testület tagjaitól, hogy ki ért egyet az 2. rész ajánlattevőjének elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

83/2024. (V.29.) Kt.h.
MFP/ÖTIFB/2024. Kommunális

eszközök beszerzés 2. rész










H a t á r o z a t

1./ Dunavecse Város Önkormányzata Képviselő-testülete úgy határoz, hogy az MFP/ÖTIFB/2024 Kommunális eszközök beszerzés 2. rész tárgyában beérkezett ajánlatot tevők közül a KoliTeam Kft., ajánlatát fogadja el bruttó 3.291.950 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- KoliTeam Kft.

b) Százszorszép Óvoda csoportlétszám növelésének engedély kérése
      Előterjesztő: Vörös Sándor polgármester

Előterjesztésért felelős: Ginál Róbert gazdálkodási csoportvezető
            Tárgyalja: E.K.O.SZ. Bizottság
Vörös Sándor polgármester úr

A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, a P.Ü.V. Bizottság elnöke
Az óvodavezető kérelmezte a csoportlétszámok növelésének engedélyezését, mivel az alapító okiratban az engedélyezett gyereklétszám 172 fő, viszont ez a szám 189 főre fog emelkedni. A bizottság javasolja a csoportlétszámok növelését, a határozati javaslat elfogadását.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda csoportlétszámának növelésével a határozati javaslat szerint?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

84/2024. (V.29.) Kt. h.

Százszorszép Óvoda gyermeklétszám túllépése miatti döntés 











H a t á r o z a t
1./ Dunavecse Város Önkormányzata képviselő testülete úgy rendelkezik, hogy a Százszorszép Óvoda alapító okiratának módosítása nélkül, az óvodavezető az óvoda gyermeklétszám túllépésére vonatkozó kérelmét - Nkt. 25. § (7) bekezdése alapján – támogatja, 2024. szeptember 1-től az eddig engedélyezetteken felül mind a hét csoportban 20 %-os létszám túllépést engedélyez.

2./ A képviselő-testület felkéri Nagy Erzsébet jegyzőt a további teendők ellátására.
3./ Ezen határozatról értesül:

- Gugyella Mariann óvodavezető

- Nagy Erzsébet jegyző

- Vörös Sándor polgármester

c)  Víziközművek gördülő fejlesztési tervének beruházási igénye

                 Előterjesztő: Vörös Sándor polgármester
Vörös Sándor polgármester úr

Azt kérték a Bácsvíztől, hogy nevezzünk meg olyan feladatokat, amelyeket a fejlesztési tervben szerepeltetni szeretnénk csatorna, illetve ivóvíz vonatkozásában. A Rákóczi utcát mindenképpen szerepeltetném, mert éves szinten többször csőtörés van, ezért az ívóvíz gerincének cseréjét javasolnám. A másik kishíd területén lévő utcák csatornázásának munkálatai. Hátha lehetne Bácsvizes forrásból megvalósítani, és akkor a lakossági hozzájárulás is kevesebb lenne. 

Aranyi János Gábor képviselő úr

Az új aszfaltozás után nem engedném 5 évig, hogy felvágják az utat. Meg kell nézni, hogy több olyan útnál, ahol új aszfaltozás történt, különböző okok miatt felvágták az új utat, és az hogy néz ki. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy az elhangzott javaslatokat szerepeltessük a tervben?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

85/2024. (V.29.) Kt. h.
Víziközművek gördülő fejlesztési tervének beruházási igénye








                    H a t á r o z a t
1./ Dunavecse Város Önkormányzata képviselő testülete úgy rendelkezik, hogy a víziközművek gördülő fejlesztési tervének beruházási igényét – rövid tervezett időtávra - az alábbiak szerint határozza meg:

- Rákóczi utca ivóvíz gerincének cseréje

- Kisfaludy, Kölcsey és Bem utcák csatornázásának munkálatai
2./ A Gördülő Fejlesztési Terv jelen határozat elidegeníthetetlen részét képezi.

3./ A képviselő-testület felkéri Vörös Sándor polgármester urat a GFT megküldésére.
Határidő: 2024. június 10.
Felelős: Vörös Sándor polgármester

4./ Ezen határozatról értesül:

- Nagy Erzsébet jegyző

- Vörös Sándor polgármester

- Bácsvíz Zrt. 6000 Kecskemét, Izsáki út 13.
d) Döntés pályázaton való indulásról
Előterjesztő: Vörös Sándor polgármester
Vörös Sándor polgármester úr

Megjelent egy új pályázati lehetőség a Magyar Faluprogramban, útépítésre. Maximum 45 millió pályázatható, június eleje a pályázat beadása. Javaslom, hogy adjuk be és terveztessük meg, még akkor is, ha kicsi az esély a nyerésre. Alpolgármester asszony a Szív utcát javasolta. 

Aranyi Ágota intézményvezető

A Benczúr utca még földutas, jó lenne egyszer aszfaltoztatni.

Vörös Sándor polgármester úr

Ez az utca annyira rövid, hogy pályázat nélkül kellene megcsináltatnunk. Én még az Arany János utcát is javaslom megnézni. 
Megkérdezem a képviselő-testület tagjaitól, hogy ki ért egyet azzal, hogy a Szív utcát szerepeltessük a pályázatban?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

86/2024. (V.29.) Kt. h.

Döntés pályázaton való indulásról









H a t á r o z a t
1./ Dunavecse Város Önkormányzata Képviselő-testülete úgy határoz, hogy az MFP-UHJ/2024. „Út, híd járda építése/felújítása” című pályázaton indulni kíván a Szív utca felújításával, maximum 45.000.000 Ft összegben. 

2./ A képviselő-testület megbízza Vörös Sándor polgármestert, hogy 3 vállalkozástól kérjen be a pályázati tervek elkészítésére ajánlatot, a kapott árajánlatok alapján a legkedvezőbb ajánlatot adóval kösse meg a szerződést.

3./ A képviselő-testület felkéri Vörös Sándor polgármester urat, hogy a pályázatot a tervek alapján nyújtsa be, amennyiben szükséges a pályázathoz az önerőt a Képviselő-testület biztosítja.

4./ Ezen határozatról értesül:  

- Vörös Sándor polgármester

- Ginál Róbert gazdálkodási csoportvezető

Nyílt ülés keretében több napirend nem volt, ezért Polgármester úr a nyílt ülést 17,30 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….




          ………………………….

